Franziska-saak: Twee mans gevonnis oor foon | Maroela Media
Jerome Moses (25) en Daniel Easter (33) het Vrydag in die Wynberg-distrikshof verskyn voor landdros Sylvia Mandla waar hulle skuldig gepleit het op aanklag van die besit van gesteelde eiendom.
Staatsaanklaer Nicky Konisi het versoek dat die mans tot tronkstraf gevonnis word. Landdros Mandla het die mans egter tot 'n boete van R5 000 of 12 maande tronkstraf gevonnis. Die mans was in besit van Franziska se Apple iPhone wat gesteel is toe sy verkrag en vermoor is in die Tokai-woud.
Die mans is albei werkloos en het aangedui hulle kan nie die boete betaal nie. Landdros Mandla het die tronkstraf toe vir vyf jaar opgeskort. Jonathan Jonas, wat op dieselfde aanklag as die ander twee mans tereg staan, het aangedui hy sal onskuldig pleit. Sy saak sal weer op 17 Maart voorkom.
Moses, Easter en Jonas het aanvanklik ook tereg gestaan op aanklagte van verkragting, moord en roof maar dié aanklagte is verlede maand teruggetrek.
Die landdros het egter gesê die feit dat hy skuld wil erken op die aanklag van roof plaas hom op die toneel waar die moord en verkragting plaasgevind het. Olivier het om borgtog aansoek gedoen, maar dit is geweier.
Liewe hemel ekt ni woorde nie. So ligte straf
Ja met al die mmm en haa van ons liewe regstel gaan die beskuldigdes seker 'n twee derde van die vonnis uitdien, pateties
Die slagoffer was n wit buitelander, so who cares. Ons regstelsel is skandelik.
Aangesien hulle nie die boete kon betaal het nie moes hul mos tronk toe gaan dis skokkend so enige mens wat nie werk nie kan maar steel en dan n opgeskorte vonnis kry